ΚΑΝΟΝΙΣΜΟΣ ( ΕΟΚ ) αριθ . 1612/89 ΤΟΥ ΣΥΜΒΟΥΛΙΟΥ της 29ης Μαΐου 1989 περί θεσπίσεως προσωρινών μέτρων για τη βελτίωση των συνθηκών μεταποιήσεως και εμπορίας των δασοκομικών προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα^42, 43 και 235,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι οι κοινοτικές προσπάθειες για τη μείωση της πλεονασματικής παραγωγής με τη δημιουργία και την ανάπτυξη εναλλακτικών δασοκομικών δραστηριοτήτων για τους γεωργούς μπορούν να οδηγήσουν στα επιθυμητά αποτελέσματα μόνον εφόσον συνοδεύονται από μέτρα για την προώθηση ορισμένων δραστηριοτήτων της πρώτης μεταποίησης και της εμπορίας δασοκομικών προϊόντων

ότι το άρθρο 2 παράγραφος 2 όγδοη περίπτωση του κανονισμού ( ΕΟΚ ) αριθ.^4256/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού ( ΕΟΚ ) αριθ.^2052/88 όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων ( ΕΓΤΠΕ ), τμήμα Προσανατολισμού^( 4 ), προβλέπει ότι η συμμετοχή του ΕΓΤΠΕ ( τμήμα Προσανατολισμού) στις ενέργειες που αποσκοπούν στην επιτάχυνση της προσαρμογής των γεωργικών διαρθρώσεων με προοπτική την αναμόρφωση της γεωργικής πολιτικής μπορεί να αφορά μέτρα για τη βελτίωση της εμπορίας και της μεταποίησης γεωργικών και δασοκομικών προϊόντων

ότι ο κανονισμός ( ΕΟΚ ) αριθ.^355/77^(5 ), όπως τροποποιήθηκε τελευταία από τον κανονισμό ( ΕΟΚ ) αριθ.^1760/87^(6 ), αφορά προς το παρόν μόνο τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας

ότι το άρθρο 10 παράγραφος 1 του κανονισμού ( ΕΟΚ ) αριθ.^4256/88 επιβάλλει την αναπροσαρμογή του κανονισμού

( ΕΟΚ ) αριθ.^355/77, προκειμένου να υλοποιηθεί η κοινή δράση που αναφέρεται σ' αυτόν τον τελευταίο κανονισμό ότι η αναπροσαρμογή αυτή πρέπει να γίνει μέχρι τις 31 Δεκεμβρίου 1989 ότι εν αναμονή είναι αναγκαία η θέσπιση προσωρινών μέτρων τα οποία θα προσδώσουν ένα ωφέλιμο αποτέλεσμα στο άρθρο^10 παράγραφος^4 του κανονισμού ( ΕΟΚ ) αριθ.^4256 /88,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

1 . Προκειμένου η ανάπτυξη του δασικού τομέα να συμβάλει στη βελτίωση των γεωργικών διαρθρώσεων, η δράση που θεσπίστηκε με τον κανονισμό ( ΕΟΚ ) αριθ.^355/77 μπορεί να εφαρμόζεται υπό τις συνθήκες που ορίζει αυτός ο κανονισμός και μέχρις ότου τεθεί σε ισχύ η προβλεπόμενη στο άρθρο^10 παράγραφος^1 του κανονισμού ( ΕΟΚ ) αριθ.^4256/88 απόφαση του Συμβουλίου, στον τομέα της ανάπτυξης ή της ορθολογικής οργάνωσης της εμπορίας και της μεταποίησης των προϊόντων της δασοκομίας .

2 . Στα πλαίσια της εφαρμογής της παραγράφου^1, ως ανάπτυξη και ορθολογική οργάνωση της εμπορίας και της μεταποίησης του ξύλου νοούνται οι επενδύσεις που αφορούν τις εργασίες υλοτόμησης, αποκομιδής, αποφλοίωσης, τεμαχισμού, αποθήκευσης, προστατευτικής επεξεργασίας και ξήρανσης της ιθαγενούς ξυλείας, καθώς και το σύνολο των εργασιών εκμετάλλευσης πριν από το βιομηχανικό πριόνισμα του ξύλου στο εργοστάσιο .

Η χρηματοδότηση των σχεδίων θα στρέφεται κατά προτίμηση προς τις επενδύσεις που αφορούν μικρομεσαίες επιχειρήσεις των οποίων η αναδιάρθρωση και η ορθολογική οργάνωση μπορούν να συμβάλουν στη βελτίωση και την οικονομική ανάπτυξη του γεωργικού και αγροτικού χώρου.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από 1ης Ιανουαρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Μαΐου 1989 .

Για το Συμβούλιο

Ο Πρόεδρος

C . ROMERO HERRERA

( 1 ) ΕΕ αριθ . C 312 της 7 . 12 . 1988, σ . 10 .

( 2 ) Γνώμη που διατυπώθηκε στις 26 Μαΐου 1989 ( δεν έχει ακόμα δημοσιευθεί στην Επίσημη Εφημερίδα ).

(3 ) ΕΕ αριθ . C 139 της 5 . 6 . 1989, σ . 15 .

( 4 ) ΕΕ αριθ . L 374 της 31 . 12 . 1988, σ . 25 .

( 5 ) ΕΕ αριθ . L 51 της 23 . 2 . 1977, σ . 1.

( 6 ) ΕΕ αριθ . L 167 της 26 . 6 . 1987, σ . 1 .